ข้อบัญญัติองค์การบริหารส่วนตำบลวัดป่าข้อบัญญัติองค์การบริหารส่วนตำบลวัดป่าเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลวัดป่าอำเภอหล่มสัก จังหวัดเพชรบูรณ์พ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลวัดป่าโดยความเห็นชอบของสภาองค์การบริหารส่วนตำบลวัดป่าและนายอำเภอหล่มสักจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลวัดป่า เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลวัดป่า อำเภอหล่มสัก จังหวัดเพชรบูรณ์ พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองหล่มสักในเขตท้องที่ตามข้อ๓ข้อ ๓ ในข้อบัญญัตินี้บริเวณที่ ๑หมายความว่า พื้นที่ในบริเวณ ดังต่อไปนี้๑.๑ ด้านเหนือ จดเส้นแบ่งเขตการปกครองระหว่างตำบลวัดป่ากับตำบลบ้านโสกด้านตะวันออก จดแม่น้ำป่าสัก ฝั่งตะวันตกด้านใต้ จดแนวเขตเทศบาลหล่มสักด้านเหนือด้านตะวันตก จดถนนสาย ง ๑ ฟากตะวันออกและจดทางหลวงแผ่นดินหมายเลข ๒๐๓ ฟากใต้๑.๒ ด้านเหนือ จดถนนสาย ง ๑ ฟากใต้ด้านตะวันออก จดแนวเขตเทศบาลหล่มสัก ด้านตะวันตก และจดถนนสาย ค ๓ ฟากตะวันตกด้านใต้ จดแนวเขตเทศบาลหล่มสักด้านตะวันตก และจดถนนสาย ค ๕ ฟากเหนือด้านตะวันตก จดถนนสาย ฉ ฟากตะวันออกบริเวณที่ ๒หมายความว่า พื้นที่ในบริเวณ ดังต่อไปนี้ด้านตะวันออก จดแนวเขตเทศบาลหล่มสัก ด้านตะวันตกด้านใต้ จดแนวเขตผังเมืองรวมเมืองหล่มสักด้านตะวันตก และจดโรงพยาบาลหล่มสัก สำนักงานสาธารณสุขอำเภอหล่มสักด้านตะวันตก จดถนนสาย ค ๓ ฟากตะวันออกบริเวณที่ ๓หมายความว่า พื้นที่ในบริเวณ ดังต่อไปนี้ด้านเหนือ จดเส้นแบ่งเขตการปกครองระหว่างตำบลวัดป่ากับตำบลบ้านโสกด้านตะวันออก จดเขตอุทยานพ่อขุน การประปาหล่มสักการประปาส่วนภูมิภาคจดทางหลวงแผ่นดินหมายเลข ๒๐๓ ฟากตะวันตกและถนนสาย ฉ ฟากตะวันตกด้านใต้ จดทางหลวงแผ่นดินหมายเลข๒๐๐๘ ฟากเหนือด้านตะวันตก จดแนวเขตผังเมืองรวมเมืองหล่มสัก ด้านตะวันตกบริเวณที่ ๔หมายความว่า พื้นที่ในบริเวณอุทยานพ่อขุนผาเมืองทั้งนี้ พื้นที่บริเวณที่ ๑ บริเวณที่ ๒บริเวณที่ ๓ และบริเวณที่ ๔ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการและร้านจำหน่ายก๊าซ(๔) อาคารเก็บวัตถุระเบิด(๕) โรงกำจัดมูลฝอยข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการและร้านจำหน่ายก๊าซ(๔) อาคารเก็บวัตถุระเบิด(๕) อาคารเลี้ยงม้า โค กระบือ สุกร แพะ แกะ ห่าน เป็ดหรือไก่ เพื่อการค้า หรือโดยก่อเหตุรำคาญตามกฎหมายว่าด้วยการสาธารณสุข(๖) โรงกำจัดมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างโรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมข้อ ๗ ภายในบริเวณที่ ๔ห้ามมิให้บุคคลใดก่อสร้างอาคารทุกประเภท ยกเว้นอาคารเพื่อสันทนาการอาคารเพื่อการรักษาคุณภาพสิ่งแวดล้อมและอาคารเพื่อสาธารณประโยชน์ข้อ ๘ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆเป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ ให้นายกองค์การบริหารส่วนตำบลวัดป่ารักษาการตามข้อบัญญัตินี้ประกาศณ วันที่ ๒๙ มกราคม พ.ศ. ๒๕๕๘สมาน บูรณ์ทองนายกองค์การบริหารส่วนตำบลวัดป่า[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลวัดป่าเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลวัดป่า อำเภอหล่มสัก จังหวัดเพชรบูรณ์ พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๑ กันยายน๒๕๕๘ปัญจพร/ผู้ตรวจ๒๑ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๐ ง/หน้า ๑๔/๑๖ กันยายน ๒๕๕๘